als_Latn dik_Latn sag_Latn
AMC hedh në treg telefoninë fikse me parapagesë06-19-2012
Shërbimi novator AMC Fiks po shpalos mundësi të reja për abonentët, duke e bërë gjithçka më të thjeshtë, më të shpejtë dhe më të leverdishme. Ekskluzivisht për tregun shqiptar, AMC ofron telefoninë fikse me parapagesë, e vetmja në llojin e saj në të gjithë hapësirën e Europës Juglindore. Shërbimi i ri u jep abonentëve edhe më shumë fleksibilitet në zgjedhjet e tyre.
Zoti George Papadakis, Menaxher i Departamentit të Produkteve dhe Shërbimeve në AMC, thotë se përditësimi i fundit i shton telefonisë fikse edhe më shumë benefite nga bota mobile. Kështu, AMC garanton përfitimet e vërteta të një shërbimi me parapagesë: pa pagesë fikse apo faturë në fund të muajit, pa procedura të zgjatura dhe me instalim të menjëhershëm. Tani abonentët vendosin vetë kur dhe sa të shpenzojnë në telefonin fiks. Ata duhet veçse të paraqiten në një nga dyqanet AMC, me një dokument identifikimi, dhe të japin adresën.
Ata mund të marrin një nga aparatet AMC Fiks, sipas dëshirës, dhe ta instalojnë menjëherë, pa procedura të ndërlikuara apo kabllo transmetimi. Shërbimi me parapagesë i AMC Fiks punon në të gjithë Shqipërinë, duke përdorur rrjetin celular të AMC.
Përveç numrit fiks me parapagesë, abonentët përfitojnë 100 lekë kohë bisede fillestare, 500 minuta bisedë ndaj të gjithë numrave AMC (fiks apo celular) dhe 40 minuta kohë drejt numrave fiks kombëtarë. Gjithçka vjen me çmimin 2600 lekë në muaj, me TVSH-në e përfshirë. Minutat janë të vlevfshme për 30 ditë, dhe për të kontrolluar minutat e mbetura, mund të dërgohet SMS pa pagesë me tekst 0 tek 141.
"Muaj më parë nisëm një shërbim fiks që ofron tarifa jashtëzakonisht favorizuese dhe lëvizshmëri më të madhe për abonentët; instalim të menjëhershëm dhe përfitime të tjera. Ky zhvillim ka siguruar ndërkaq avantazhe dhe rezultate të prekshme për abonentët tanë; hapi tjetër ishte të mundësohej shërbimi telefonik me parapagesë për AMC Fiks", shpjegon zoti Papadakis.
als_Latn als_Latn als_Latn als_Latn als_Latn als_Latn